અજંપાભર્યા એ બે દિવસોમાં, શાંતિની ઘોષણા અને તેના અમલ વચ્ચેના એ સમયમાં, લિક્ટ નામનો એક કેદી ઝવેરી, ઓસ્કરને ભેટ આપવા માટે કંઈક બનાવી રહ્યો હતો, ઓસ્કરને તેના જન્મદિવસે તેમણે બટનનું એક બોક્સ ભેટ આપેલું, તેના કરતાં કઈંક આ ભેટ કંઈ વધારે અર્થપૂર્ણ બની રહેવાની હતી! એ દિવસોમાં ભાગ્યે જ જોવા મળે તેટલા પ્રમાણમાં સોનું લઈને લિક્ટ તેના પર કામ કરી રહ્યો હતો! બોક્સ ફેક્ટરીના વૃદ્ધ કેદી મિસ્ટર જેરેથે તેને આ સોનુ આપ્યું હતું. અઠંગ માર્ક્સવાદી બદઝિનના માણસો સહિત બધા એક વાત બરાબર જાણતા હતા, કે ઓસ્કરે એ મધરાતે જ અહીંથી નાસી જવું પડે તેમ હતું! સ્ટર્ન, ફિન્ડર, ગારદે, બેજસ્કી કુટુંબ, પેમ્પર, વગેરે, ઓસ્કરની નજીકના લોકોનું જુથ, ઓસ્કરનું વિદાય લે તે પહેલાં એક નાનકડી ઉજવણી કરવાની તૈયારીઓમાં વ્યસ્ત હતું. આ તબક્કે એક બાબત ખુબ જ નોંધનીય છે, કે આ એવો સમય હતો જ્યારે આ કેદીઓ એટલું પણ ચોકસાઈથી જાણતા ન હતા કે ખરેખર શાંતિ સ્થપાશે કે નહી! અને વિદાય લઈ રહેલા ઓસ્કરને ભેટ આપવા જેટલી ચિંતા એમણે કરવી જોઈએ કે નહીં!